אצטדיון קאראיסקאקיס לפני משחק מול ארסנל בשלב הבתים של ליגת האלופות, 2009
אוהדי אולימפיאקוס באצטדיון קאראיסקאקיס לפני דרבי מול פנאתינאיקוס, 2007
אוהדי אולימפיאקוס באצטדיון קאראיסקאקיס לפני משחק מול צ'לסי בשמינית גמר ליגת האלופות, 2008
אוהדי אולימפיאקוס באצטדיון קאראיסקאקיס במהלך משחק מול צ'לסי בשמינית גמר ליגת האלופות, 2008
שחקני אולימפיאקוס בסטמפורד ברידג' לפני משחק מול צ'לסי בשמינית גמר ליגת האלופות, 2008
**מועדון הכדורגל אולימפיאקוס** (ביוונית: **ΠΑΕ Ολυμπιακός**) הוא מועדון כדורגל יווני מהעיר פיראוס שבמטרופולין אתונה, המהווה חלק מאגודת הספורט אולימפיאקוס. המועדון נוסד בשנת 1925, והוא המועדון המצליח והמעוטר ביותר בליגת העל היוונית.

לזכותה של אולימפיאקוס 45 אליפויות ו-27 גביעים, ובסך הכל 17 פעמים זכתה בדאבל. היא הקבוצה היחידה ביוון שזכתה בשבע אליפויות רצופות (פעמיים: 1997–2003, 2011–2017) והקבוצה היחידה בעולם שהשלימה חמש פעמים רצף של חמש אליפויות רצופות. חמש פעמים זכתה הקבוצה באליפות ללא הפסד, והיא אחת משלוש קבוצות שמעולם לא ירדו מהליגה הבכירה ביוון. צבעי הקבוצה הם אדום ולבן, ומגרשה הביתי הוא אצטדיון קאראיסקאקיס. יריבתה הגדולה היא פנאתינאיקוס, והמשחק ביניהם מכונה דרבי היריבות הנצחיות.

היסטוריה
--------

המועדון הוקם ב-10 במרץ 1925 בנמל פיראוס כאשר שני מועדונים ותיקים, "מועדון הספורט והכדורגל של פיראוס" ו"מועדון אוהדי הכדורגל של פיראוס", החליטו להקים מועדון חדש בשם "מועדון אולימפיאקוס של פיראוס". שם המועדון שואב השראה מהמשחקים האולימפיים ביוון העתיקה, וחזון המייסדים היה ליישם את ערכי המשחקים האולימפיים בקבוצות הספורט השונות שיקימו חברי האגודה. בין המייסדים של המועדון החדש היו האחים אנדריאנפולוס (ג'ון, דינוס, ג'ורג', ביל וליאונידס), שהיו כולם כדורגלנים ולזמן מה היוו את ההתקפה של אולימפיאקוס. באותה שנה נערכה לראשונה אליפות פיראוס, ואולימפיאקוס זכתה בה שלוש שנים ברציפות.

בשנת 1928 פרצה מחלוקת בין אולימפיאקוס, פנאתינאיקוס, וא.א.ק. אתונה לבין התאחדות הכדורגל היוונית שרק הוקמה, כאשר שלושת המועדונים החליטו לפרוץ מעבר לגבולות אתונה ויצרו את "ברית POK" (ראשי התיבות של הקבוצות, כאשר האות K מסמלת את המילה קונסטנטינופול בשמה של א.א.ק.), והחלו לארח באופן עצמאי קבוצות מחוץ לאתונה למשחקי ידידות. בעקבות המחלוקת לא השתתפו שלוש הקבוצות בעונה הראשונה של הליגה היוונית שיצאה לדרך עם שלוש קבוצות בלבד, ובשנת 1929 הסתיימו הדיונים וקבוצות אתונה הוכנסו לליגה היוונית.

בעונת 1930/1931 זכתה אולימפיאקוס באליפות הראשונה בתולדותיה, ומאז החלה לשלוט בכדורגל היווני. אולימפיאקוס זכתה בשש אליפויות עד להפסקת הליגה בזמן מלחמת העולם השנייה, ולאחר מכן זכתה בשתי אליפויות רצופות ב-1947 וב-1948, ובשנת 1951 זכתה לראשונה בתולדותיה בדאבל. בין השנים 1954–1959 זכתה הקבוצה בשש אליפויות רצופות, שיא ששברה בעצמה כשזכתה בשבע אליפויות רצופות בין השנים 1997–2003, וחזרה על ההישג גם בין השנים 2011–2017.

הקבוצה הופיעה בפעם הראשונה במפעלים האירופיים בעונת 1958/1959, כאשר השתתפה בגביע אירופה לאלופות והפסידה בסיבוב המוקדמות לקבוצת בשיקטש והודחה מהטורניר. בעונת 1959/1960 שיחקה הקבוצה בפעם השנייה בגביע אירופה לאלופות, אך שוב הפסידה בסיבוב המוקדמות, הפעם לקבוצת מילאן. בעונת 1961/1962 שיחקה הקבוצה בפעם הראשונה בגביע אירופה למחזיקות גביע, הפסידה בסיבוב הראשון לקבוצת מ.ש.ק. ז'ילינה והודחה מהטורניר. בעונת 1974/1975 הגיעה הקבוצה לראשונה לשמינית גמר גביע האלופות, הישג עליו חזרה פעמיים ברציפות בשנות השמונים. בעונת 1989/1990 העפילה הקבוצה לראשונה לשמינית גמר גביע אופ"א.

בעונת 1991/1992 הגיעה הקבוצה לרבע גמר גביע המחזיקות, לאחר שבשמינית הגמר הדיחה את מונקו, והודחה על ידי אתלטיקו מדריד. הישג השיא של הקבוצה הוא העפלתה לרבע גמר ליגת האלופות בעונת 1998/1999, לאחר שסיימה במקום הראשון בבית שכלל את אייאקס, פורטו ודינמו זאגרב. ברבע הגמר הודחה אולימפיאקוס על ידי יובנטוס, לאחר שהפסידה 1–2 בדלה אלפי ומשחק הגומלין באצטדיון האולימפי באתונה הסתיים בתיקו 1–1.

בעונת 2007/2008 ובעונת 2009/2010 הגיעה הקבוצה שוב לשמינית גמר ליגת האלופות. בעונת 2010/2011, לאחר שאיבדה את תואר האליפות לפנאתינייקוס אחרי חמש אליפויות רצופות, שיחקה הקבוצה בליגה האירופית, ובסיבוב המוקדמות השלישי הפסידה לקבוצת מכבי תל אביב והודחה מהטורניר. בעונת 2011/2012 הגיעה לראשונה לשמינית גמר הליגה האירופית, לאחר שסיימה במקום השלישי בשלב הבתים של ליגת האלופות. בעונת 2013/2014 הגיעה שוב לשמינית גמר ליגת האלופות והודחה על ידי מנצ'סטר יונייטד. בעונת 2016/2017 הודחה על ידי הפועל באר שבע בסיבוב המוקדמות השלישי של ליגת האלופות ולאחר מכן הגיעה לשמינית גמר הליגה האירופית והודחה על ידי בשיקטש.

בעונת 2017/2018 צברה אולימפיאקוס נקודה אחת בלבד בשלב הבתים של ליגת האלופות והודחה מהמפעלים האירופיים לאחר שסיימה במקום האחרון בבית. בתום העונה גם איבדה את תואר האליפות לא.א.ק. אתונה, לאחר שזכתה בו שבע שנים ברציפות, וסיימה את העונה במקום השלישי בטבלה. בעונת 2018/2019 העפילה לשלב 32 האחרונות של הליגה האירופית, בו הודחה על ידי דינמו קייב, ובליגה סיימה את העונה במקום השני.

אצטדיון
-------

 ערך מורחב – **אצטדיון קאראיסקאקיס**  

בראשית ימיה שיחקה הקבוצה בוולודרום שנבנה בפיראוס לקראת אולימפיאדת אתונה (1896), ולאחר מכן נבנה באותו מיקום אצטדיון קאראיסקאקיס אשר משמש את הקבוצה עד היום.

האצטדיון נקרא על שם גיבור מלחמת העצמאות היוונית, גאורגיוס קאראיסקאקיס, שנפצע קשה באזור זה. האצטדיון מכיל 32,115 מקומות, והוא משמש לעיתים גם את נבחרת יוון.

ב-8 בפברואר 1981 התרחש אסון אצטדיון קאראיסקאקיס, בתום משחק בין אולימפיאקוס לבין א.א.ק. אתונה שהסתיים בניצחון 6–0 לאולימפיאקוס, כאשר אלפים מאוהדי הקבוצה בשער 7 נהרו אל מחוץ לאצטדיון כדי לחגוג עם השחקנים מול הכניסה הראשית לאצטדיון. הדלתות היו כמעט סגורות והקרוסלות בכניסה לשערים הפכו את היציאה לבלתי אפשרית, כך שהמדרגות הפכו למלכודת מוות. עשרות אנשים נפצעו ו-21 נהרגו, מתוכם 20 אוהדי אולימפיאקוס. לזכר האסון נצבעו 21 כיסאות בשחור במקום באדום, בצורה שיוצרת את הספרה 7.

אוהדים ויריבות
--------------

בסיס אוהדי הקבוצה מגיע מהעיר פיראוס, כמו גם משאר אזורי אתונה. האהדה לקבוצה ברחבי יוון כולה עלתה בצורה משמעותית בשנות ה-50, כאשר הקבוצה זכתה בשש אליפויות רצופות, והפכה לקבוצה האהודה ביותר ביוון. באופן מסורתי ייצגה אולימפיאקוס את מעמד הפועלים, אך הצלחתה משכה אוהדים מכל שכבות האוכלוסייה ביוון, וכיום אוהדיה לא מזוהים עם קבוצה חברתית כלשהי.

היריבה הגדולה ביותר של הקבוצה היא פנאתינאיקוס, ואת המשחק ביניהם נהוג לכנות דרבי היריבות הנצחיות או "אם כל הקרבות". שתי הקבוצות הן הבכירות ביותר ביוון, והיריבות ביניהן חורגת מאזור אתונה ונחשבת ליריבות הגדולה ביותר בכדורגל היווני כולו. מכיוון שאולימפיאקוס ייצגה במקור את מעמד הפועלים, ואילו אוהדי פנאתינייקוס השתייכו ברובם למעמד הגבוה באתונה, ייצגה היריבות גם את מלחמת המעמדות באזור, אך כיום אוהדי שתי הקבוצות מגיעות מכל שכבות האוכלוסייה. היריבות בין הקבוצות מלווה פעמים רבות במעשי אלימות, במיוחד לפני ואחרי משחקי דרבי.

יריבות גדולה יש למועדון גם מול א.א.ק. אתונה, יריבות אשר התעצמה בעקבות מעברו של אחד הסמלים הגדולים של א.א.ק. דושאן באייביץ', שחקן ומאמן הקבוצה בעבר, לתפקיד מאמן אולימפיאקוס בשנת 1996, וכן בעקבות הזכייה השנויה במחלוקת של אולימפיאקוס באליפות בעונת 2007/2008, שהוכרעה לאחר שהוענק לאולימפיאקוס ניצחון טכני במשחק בו הפסידה, מכיוון שהקבוצה היריבה שיתפה שחקן שלא כחוק.

יריבות נוספות של המועדון הן פאוק סלוניקי, עמה היריבות מבוססת בעיקרה על התחרות בין תושבי אזור אתונה לתושבי סלוניקי ואזור מרכז מקדוניה, ואתניקוס פיראוס, שהמשחק ביניהם מכונה "הדרבי של פיראוס". היריבות העירונית דעכה בתחילת המאה ה-21 מכיוון שאתניקוס פיראוס לא שיחקה בליגה הבכירה מאז 1999, אך היריבות בין המועדונים קיימת בענפי ספורט אחרים.

סגל נוכחי
---------

נכון ל-5 בפברואר 2024

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | צ'כיהצ'כיה | שוער | תומאש ואצליק  |
| 3 | ארגנטינהארגנטינה | מגן | פרנסיסקו אורטגה  |
| 5 | פורטוגלפורטוגל | קשר | אנדרה הורטה  |
| 5 | פורטוגלפורטוגל | קשר | צ'יקיניו  |
| 7 | יווןיוון | קשר | קוסטאס פורטוניס (*קפטן*) |
| 8 | ספרדספרד | קשר | ויסנטה איבורה  |
| 9 | מרוקומרוקו | חלוץ | איוב אל-כעבי  |
| 10 | פורטוגלפורטוגל | קשר | ז'לסון מרטינש  |
| 11 | מרוקומרוקו | חלוץ | יוסף אל-ערבי  |
| 14 | פורטוגלפורטוגל | בלם | רובן ואזו  |
| 15 | יווןיוון | בלם | סוטיריס אלכסנדרופולוס  |
| 16 | אנגולהאנגולה | מגן | דויד קארמו  |
| 17 | כף ורדהכף ורדה | קשר | ז'ובאנה קאברל  |
| 18 | ספרדספרד | מגן | קיני  |
| 19 | יווןיוון | קשר | יורגוס מאסוראס  |

 |  | 

| מס' |  | עמדה | שם |
| --- | --- | --- | --- |
| 20 | פורטוגלפורטוגל | קשר | ז'ואאו קרבאליו  |
| 22 | מונטנגרומונטנגרו | חלוץ | סטבאן יובטיץ'  |
| 23 | ברזילברזיל | מגן | רודיניי  |
| 27 | אנגליהאנגליה | מגן | עומר ריצ'רדס  |
| 29 | ספרדספרד | חלוץ | פראן נבארו  |
| 32 | ארגנטינהארגנטינה | קשר | סנטיאגו חצה  |
| 36 | אנגליהאנגליה | בלם | נלסון אביי  |
| 41 | צרפתצרפת | חלוץ | ג'וליאן ביאנקום  |
| 45 | יווןיוון | הגנה | פאנאגיוטיס רטסוס (בהשאלה מהלאס ורונה) |
| 56 | פורטוגלפורטוגל | חלוץ | דניאל פודנסה (בהשאלה מוולברהמפטון וונדררס) |
| 74 | יווןיוון | מגן | אנדראס נטוי  |
| 77 | קרואטיהקרואטיה | קשר | איוואן ברניץ'  |
| 88 | יווןיוון | שוער | קונסטנטינוס צולקיס  |
| 99 | יווןיוון | מגן | אתנאסיוס פאפאדודיס  |

 |

תארים והישגים
-------------

* **אליפות יוון** (שיא יווני) **(47)**
	+ 1931, 1933, 1934, 1936, 1937, 1938, 1947, 1948, 1951, 1954, 1955, 1956, 1957, 1958, 1959, 1966, 1967, 1973, 1974, 1975, 1980, 1981, 1982, 1983, 1987, 1997, 1998, 1999, 2000, 2001, 2002, 2003, 2005, 2006, 2007, 2008, 2009, 2011, 2012, 2013, 2014, 2015, 2016, 2017, 2020, 2021, 2022
* **הגביע היווני** (שיא יווני) **(28)**
	+ 1947, 1951, 1952, 1953, 1954, 1957, 1958, 1959, 1960, 1961, 1963, 1965, 1968, 1971, 1973, 1975, 1981, 1990, 1992, 1999, 2005, 2006, 2008, 2009, 2012, 2013, 2015, 2020
* **הסופר קאפ היווני** (שיא יווני) **(4)**
	+ 1980 (לא רשמי), 1987, 1992, 2007
* **גביע יוון רבתי** (שיא) **(3)**
	+ 1969, 1972, 1976
* **גביע הבלקן** **(1)**
	+ 1963
* **ליגת האלופות**
	+ רבע הגמר: 1998/1999
	+ שמינית הגמר: 1974/1975, 1982/1983, 1983/1984, 1974/1975, 2007/2008, 2009/2010, 2013/2014
* **הליגה האירופית**
	+ שמינית הגמר: 2011/2012, 2016/2017
* **גביע אופ"א**
	+ שמינית הגמר: 1989/1990, 2004/2005
* **גביע המחזיקות**
	+ רבע הגמר: 1992/1993
	+ שמינית הגמר: 1963/1964, 1965/1966, 1968/1969, 1986/1987, 1990/1991

שחקני עבר ידועים
----------------

* יווןיוון אכילס גרמטיקופולוס
* יווןיוון אליאס רוסידיס
* יווןיוון אליאס יפאנטיס
* יווןיוון יורגוס סידריס
* יווןיוון יורגוס דליקאריס
* יווןיוון מיכאליס קריטיקופולוס
* יווןיוון טאקיס למוניס
* יווןיוון פטרוס קסנטופולוס
* יווןיוון פטרוס מיכוס
* יווןיוון טאסוס מיטרופולוס
* יווןיוון ניקוס אנסטופולוס
* יווןיוון קיריאקוס קאראטאידיס
* יווןיוון יורגוס אמנאטידיס
* יווןיוון סטליוס ינקופולוס
* יווןיוון אלקסיס אלכסנדריס
* ברזילברזיל זה אליאס
* ספרדספרד ראול בראבו
* סרביהסרביה פרדראג ג'ורג'ביץ'
* אוקראינהאוקראינה אולג פרוטאסוב
* אוקראינהאוקראינה גנאדי ליטובצ'נקו
* ברזילברזיל ריבאלדו
* צרפתצרפת כריסטיאן קארמבו
* חוף השנהבחוף השנהב יאיא טורה
* בלגיהבלגיה קווין מיראלס
* קפריסיןקפריסין יואניס אוקאס
* יווןיוון אנטוניוס ניקופולידס
* יווןיוון קוסטאס מנולאס
* יווןיוון חוזה הולבאס
* יווןיוון קונסטנטינוס מיטרוגלו
* יווןיוון ואסיליס טורוסידיס

ראו גם: קטגוריה:כדורגלני אולימפיאקוס

קישורים חיצוניים
----------------

ויקישיתוף מדיה וקבצים בנושא **אולימפיאקוס** בוויקישיתוף
* 

* אתר האינטרנט הרשמי של אולימפיאקוס (ביוונית מודרנית, באנגלית, בספרדית ובצרפתית)
* אולימפיאקוס, ברשת החברתית פייסבוק

* אולימפיאקוס, ברשת החברתית אקס (טוויטר)

* אולימפיאקוס, ברשת החברתית אינסטגרם

* אולימפיאקוס, ברשת החברתית טיקטוק

* אולימפיאקוס, ברשת החברתית LinkedIn

* אולימפיאקוס, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

| יווןיוון ליגת העל היוונית, עונת 2023/2024 |
| --- |
| 

|  |
| --- |
| OFI כרתים • א.א.ק. אתונה • אולימפיאקוס • אטרומיטוס • אסטרס טריפוליס • אריס סלוניקי  וולוס • לאמיה 1964 • פאנסארייקוס • פאוק סלוניקי • פאנטוליקוס • פאס יואנינה • פנאתינאיקוס • פאס ג'יאנינה |

 |

| **הליגה האירופית - עונת 2023/2024** |
| --- |
| **בית א'** | **בית ב'** | **בית ג'** | **בית ד'** | **בית ה'** | **בית ו'** | **בית ז'** | **בית ח'** |
| אנגליהאנגליה וסטהאם יונייטד | הולנדהולנד אייאקס | סקוטלנדסקוטלנד ריינג'רס | איטליהאיטליה אטאלנטה | אנגליהאנגליה ליברפול | ספרדספרד ויאריאל | איטליהאיטליה רומא | גרמניהגרמניה באייר לברקוזן |
| יווןיוון אולימפיאקוס | צרפתצרפת מרסיי | ספרדספרד ריאל בטיס | פורטוגלפורטוגל ספורטינג ליסבון | אוסטריהאוסטריה ל.א.ס.ק. לינץ | צרפתצרפת סטאד רן | צ'כיהצ'כיה סלביה פראג | אזרבייג'ןאזרבייג'ן קרבאך |
| גרמניהגרמניה פרייבורג | אנגליהאנגליה ברייטון אנד הוב אלביון | צ'כיהצ'כיה ספרטה פראג | אוסטריהאוסטריה שטורם גראץ | בלגיהבלגיה רויאל אוניון סן-ז'ילואז | ישראלישראל מכבי חיפה | מולדובהמולדובה שריף טירספול | נורווגיהנורווגיה מולדה |
| סרביהסרביה TSC באצ'קה טופולה | יווןיוון א.א.ק. אתונה | קפריסיןקפריסין אריס לימסול | פוליןפולין ראקוב צ'נסטוחובה | צרפתצרפת טולוז | יווןיוון פנאתינייקוס | שווייץשווייץ סרבט ז'נבה | שוודיהשוודיה האקן |